**TANTÁRGY LEÍRÁS (2015-2016 tanév 1. félév)**

**A tantárgy megnevezése:**

Az empirikus társadalomkutatás kvantitatív és kvalitatív módszerei

**Tantervi kód:** PMTEVNF705

**Óraszám/hét (előadás/gyakorlat/labor):** 2/30 előadás (215. terem)

**Félévzárási követelmény:** Kollokvium

**Kredit:** 4

**Javasolt szemeszter**: 1

**Tanszék megnevezése:** Építészeti és Várostervezési Tanszék

**Képzési terület:** FSZ

**Célja:** A kurzus célja a hallgatók bevezetése az empirikus kutatás kvantitatív módszereinek és kvalitatív technikáinak alkalmazásába gyakorlati feladatokon keresztül.

**Rövid tantárgyprogram:** A portfólió-készítés alapismeretei. Különbségek a hétköznapi megismerés és a tudományos megismerés között. Oksági kapcsolatok. A megismerési folyamat felépítése. Kutatási célok megfogalmazása. Hipotézisek. A kutatás megtervezése: célkitűzés, konceptualizálás, a kutatási módszer megválasztása, mintaválasztás, adatgyűjtés, adatfeldolgozás, elemzés. Kérdőívkészítés, kérdéstípusok. Statisztika: számtani közép, módusz, medián. Variancia, szórás. Néhány gyakrabban használt matematikai statisztikai eljárás: korrelációszámítás, t-próbák, regresszió analízis, faktoranalízis. Dokumentum- és tartalomelemzés. Interjútípusok, interjúzási technikák. A fókuszcsoport. Megfigyelés (terepmunka). Az esettanulmány. A kutatási eredmények közzététele, prezentáció összeállítása. Példák ismertetése, közös elemzése.

**A tantárggyal kapcsolatos követelmények és egyéb adatok**

**Tantárgyfelelős / Előadó (k) /Gyakorlatvezető(k):**

Dr. Szabó Éva egy. docens

Közreműködő előadók:

Lovra Éva, doktorandusz

Mangné Kardos Zita, ügyvivő szakértő

**Aláírás megszerzés feltétele (évközi követelmények):**

Az előadásokon való, a kreditrendszerű TVSZ előírása szerinti részvétel. Az ellenőrzés katalógussal történik!

**Számonkérés módja:** Írásbeli vizsga (50%), jelenlét, órai feladatok elkészítése (10%), otthoni önálló munkák, feladatok (4 db) min. elégséges szintű elkészítése és határidőre történő beadása (40%),

**Jegy:**

00-49% elégtelen

50-62% elégséges

63-75% közepes

76-88% jó

89-100% jeles

**Oktatási segédeszközök, jegyzetek, irodalmak:**

Kötelező: Az előadások anyaga (Megtalálható: CooSpace-n)

Ajánlott: E. Babbie: A társadalomtudományi kutatás gyakorlata. Budapest:

Balassi.2000. ISBN: 963 506 379 2

Pótlás módja: A feladatok határidő után max 2 héttel -10% pontlevonással adhatók be. (Igazolt hiányzás esetén max. a vizsgaidőszak 2. hetének végéig.) A ZH külön megadott időpontban pótolható.

**A tantárgy felvételének módja:**

ETR-en keresztüli tárgyfelvétel és egyéni órarend kialakítás

**Részletes tantárgyprogram:**

1. *Tantárgyi követelmények, bevezetés.*
2. A hétköznapi megismerés és a tudományos megismerés, oksági kapcsolatok. A megismerési folyamat felépítése. Interdiszciplinaritás. (LÉ)
3. A portfólió készítés. Prezentáció összeállítása.
4. Dokumentum- és tartalomelemzés.
5. ***A hallgatók által elkészített prezentációk bemutatása, értékelése.***
6. A kutatási célok, hipotézisek, a kutatás megtervezése. A kutatási eredmények közzététele. (LÉ)
7. ŐSZI SZÜNET
8. Kérdőívkészítés, kérdéstípusok.
9. ***A hallgatók által elkészített kérdőívek bemutatása, értékelése.***
10. A fókuszcsoport. A terepmunka (megfigyelés). (MZ)
11. Az interjú.
12. Az esettanulmány.
13. ***A hallgatók által készített interjúk bemutatása, értékelése.***
14. Matematikai statisztikai eljárások. (MZ)
15. ***A hallgatók által készített esettanulmányok bemutatása, értékelése.***

Pécs, 2015. szeptember 11.

**Dr. Szabó Éva**egyetemi docens

Pécsi Tudományegyetem
Műszaki és Informatikai Kar
Építész Szakmai Intézet

**Építészeti és Várostervezési Tanszék**

[www.mik.pte.hu](http://www.mik.pte.hu)
H-7624 Pécs, Boszorkány u. 2. (III. B-331)
Tel:  +36 (72) 503 650 – 23838

Fogadóóra: minden héten, hétfő: 14.30-15.30

szaboe@mik.pte.hu